pythainlp/thai-wiki-dataset-v3 huggingface dataset:
ซูเปอร์สแมชบราเธอร์สฟอร์นินเท็นโด 3ดีเอส แอนด์วียู

ซูเปอร์สแมชบราเธอร์สฟอร์นินเท็นโด 3ดีเอส แอนด์วียู (大乱闘スマッシュブラザーズ for Nintendo 3DS / Wii U; Super Smash Bros. for Nintendo 3DS and Wii U) เป็นวิดีโอเกมต่อสู้ที่ได้รับการพัฒนาโดยโซะระ ลิมิเต็ด กับบันไดนัมโคเกมส์ และได้รับการพัฒนาโดยนินเท็นโดสำหรับระบบเครื่องเล่นวิดีโอเกมนินเท็นโด 3ดีเอส และวียู โดยเกมทั้งสองเวอร์ชันเป็นตัวแทนของเกมในชุดที่สี่และห้า ในซีรีส์ซูเปอร์สแมชบราเธอร์ส โดยในเกมของซีรีส์นี้ จะมีตัวละครต่าง ๆ จากแฟรนไชส์ของนินเท็นโด สำหรับเวอร์ชันนินเท็นโด 3ดีเอส ได้รับการเปิดตัวที่ประเทศญี่ปุ่นในวันที่ 13 กันยายน ค.ศ. 2014, ในทวีปอเมริกาเหนือและยุโรปวันที่ 3 ตุลาคม ค.ศ. 2014 และในประเทศออสเตรเลียวันที่ 4 ตุลาคม ค.ศ. 2014 ส่วนเวอร์ชันวียูได้วางจำหน่ายในทวีปอเมริกาเหนือ ณ วันที่ 21 พฤศจิกายน ค.ศ. 2014, ทวีปยุโรปวันที่ 28 พฤศจิกายน ค.ศ. 2014, ประเทศออสเตรเลียวันที่ 29 พฤศจิกายน ค.ศ. 2014 และในประเทศญี่ปุ่นวันที่ 6 ธันวาคม ค.ศ. 2014 
==รูปแบบการเล่น==
เช่นเดียวกับในเกมก่อนหน้านี้ในซีรีส์ซูเปอร์สแมชบราเธอร์ส เกมนี้จะเป็นเกมต่อสู้ที่มีถึงสี่ผู้เล่นที่สามารถใช้การโจมตี, เทคนิค และไอเทมที่จะสร้างความเสียหายต่อคู่แข่งในรูปแบบต่าง ๆ จุดมุ่งหมายของเกมสำหรับผู้เล่นคือการจะเพิ่มเปอร์เซ็นต์ความเสียหายต่อคู่แข่ง โดยทำให้พวกเขากระเด็นออกไปเมื่อถูกโจมตี และน็อกพวกเขาให้ออกจากสนามแข่งขัน เพื่อช่วยให้ผู้เล่นในระหว่างการต่อสู้ จะมีไอเทมที่ปรากฏในสนามแข่งขัน ซึ่งประกอบด้วยไอเทมที่ปรากฏในซีรีส์เกมต่าง ๆ หรือไอเทมที่มีลักษณะเฉพาะอยู่ในซูเปอร์สแมชบราเธอร์ส โดยไอเทมเหล่านี้คือ สแมชบอล ซึ่งเป็นไอเทมที่ช่วยให้ผู้เล่นเรียกการโจมตีด้วยสแมชแอทแทคที่ทรงพลังและมีลักษณะเฉพาะ และแอสซิสต์โทรฟี ซึ่งได้เรียกตัวละครวิดีโอเกมอื่น ๆ เข้าสู่สนามเพื่อโจมตีคู่แข่งหรือให้ความช่วยเหลือในรูปแบบอื่น ๆ  ซึ่งได้นำมาใช้ในซูเปอร์สแมชบราเธอร์บรอวล์ ที่เป็นเกมภาคก่อนหน้า เช่นเดียวกับรุ่นก่อน ซูเปอร์สแมชบราเธอร์ส จะสามารถทำการสะสมถ้วยรางวัลในเกมโดยขึ้นอยู่กับตัวละครหรือไอเทมต่าง ๆ ที่พบเห็นได้ในเกมจากแหล่งอื่นของนินเท็นโด แต่ละด่านจะมีทางเลือกในรูปแบบโอเมกา ซึ่งจะแทนที่โดยแผนผังของด่านแบบผิวเรียบและขจัดสิ่งที่เป็นอันตรายในสนามแข่งขันออกทั้งหมด ในบางด่าน การรวบรวมถ้วยรางวัล รวมถึงแอสซิสต์โทรฟีจะมีลักษณะเฉพาะในแต่ละเวอร์ชัน โดยองค์ประกอบในระบบวียูส่วนใหญ่จะนำมาจากเกมคอนโซล ส่วนระบบ 3ดีเอส ส่วนใหญ่จะนำมาจากเกมมือถือ ซึ่งทั้งสองเวอร์ชันจะมีด่านที่เคยปรากฏในภาคก่อนของซีรีส์
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2557
วิดีโอเกมแอ็กชัน
วิดีโอเกมข้ามฝั่ง
เกมสำหรับนินเท็นโด 3ดีเอส
ซูเปอร์สแมชบราเธอร์ส
เกมสำหรับวียู
วิดีโอเกมที่พัฒนาขึ้นในประเทศญี่ปุ่น
เกมในการแข่งขันอิเล็กทรอนิกส์สปอร์ต
จังหวัดฮึงเอียน

ฮึงเอียน (Hưng Yên) เป็นจังหวัดตั้งอยู่ในภูมิภาคดินดอนสามเหลี่ยมปากแม่น้ำแดงทางตอนเหนือของประเทศเวียดนาม ครอบคลุมพื้นที่ 930.22 ตร.กม. (359.2 ตร.ไมล์) โดยมีประชากรมากกว่า 1 ล้านคนในปี 2562 ฮึงเอียน มีลักษณะของจังหวัดสามเหลี่ยมปากแม่น้ำกล่าวคือมีภูมิประเทศที่ราบเรียบไม่มีเนินเขาและภูเขา โดยมีพื้นที่เกษตรกรรม 61,037 เฮกตาร์ โดย 55,645 เฮกตาร์ (91%) สำหรับการเพาะปลูกต่อปี และส่วนที่เหลือสำหรับการเพาะปลูกไม้ยืนต้น การเลี้ยงปลา การเพาะปลูกเฉพาะทาง และวัตถุประสงค์อื่นๆ พื้นที่ธรรมชาติที่ไม่ได้ใช้ประโยชน์มีประมาณ 7,471 เฮกตาร์ ซึ่งทั้งหมดมีไว้สำหรับการผลิตและพัฒนาการเกษตร
ฮึงเอียนมีแหล่งน้ำจืดที่อุดมสมบูรณ์เพราะล้อมรอบด้วยแม่น้ำHồngและแม่น้ำLuộc แหล่งน้ำใต้ดินยังอุดมสมบูรณ์ด้วยสำรองขนาดใหญ่ อีกทั้งมีเหมืองน้ำใต้ดินขนาดมหึมาที่มีน้ำสำรองหลายล้านลูกบาศก์เมตร ซึ่งไม่เพียงแต่สามารถจัดหาน้ำสำหรับการพัฒนาอุตสาหกรรมและการบริโภคประจำวันในเมืองเท่านั้น แต่ยังสามารถจ่ายน้ำขนาดใหญ่ ปริมาณน้ำสำหรับท้องที่ข้างเคียง.
แหล่งลิกไนต์ของ ฮึงเอียน ซึ่งเป็นส่วนหนึ่งของลุ่มน้ำสีน้ำตาลในสามเหลี่ยมปากแม่น้ำแดงและมีปริมาณสำรอง 30 พันล้านตัน ยังไม่ถูกใช้ประโยชน์ อย่างไรก็ตาม มีศักยภาพสูงในการพัฒนาอุตสาหกรรมเหมืองแร่ ตอบสนองความต้องการด้านพลังงานของตลาดในประเทศและการส่งออก
==ประวัติ==
เป็นที่อยู่อาศัยมาตั้งแต่สมัยราชวงศ์ ห่งบ่าง โดยปรากฏหลักฐานการอยู่อาศัยมาแต่โบราณ
===การล่าอาณานิคมของฝรั่งเศส===
ชื่อ ฮึงเอียน ปรากฏอย่างเป็นทางการในสารบบของประเทศในปี 1831 ด้วยเหตุนี้ ก่อนการยึดครองเวียดนามของฝรั่งเศส ฮึงเอียน จึงเป็นจังหวัดที่ตั้งอยู่สองฝั่งของแม่น้ำ Luộc ตั้งแต่ก่อตั้ง อาณาเขตของจังหวัดมีการเปลี่ยนแปลงหลายครั้ง
==ศัพทมูลวิทยา==
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 興安 ซึ่งแปลว่า "ความเจริญรุ่งเรืองและความสงบสุข"
=== ลักษณะภูมิอากาศ ===
เช่นเดียวกับจังหวัดอื่นๆ ในสามเหลี่ยมปากแม่น้ำแดง ฮึงเอียน ได้รับผลกระทบจากสภาพอากาศมรสุมเขตร้อนที่ร้อนและชื้น ทุกปีในจังหวัดจะมีฤดูร้อนและฤดูหนาวแยกเป็นสองฤดู ดวงอาทิตย์ส่องแสงโดยเฉลี่ย 1,519 ชั่วโมงต่อปี และจำนวนวันที่มีแดดเฉลี่ยต่อเดือนคือ 24 วัน อุณหภูมิเฉลี่ยอยู่ที่ 23.2 °C ในฤดูร้อนและ 16 °C ในฤดูหนาว
ปริมาณน้ำฝนเฉลี่ยอยู่ระหว่าง 1,450 มิลลิเมตร (57 นิ้ว) ถึง 1,650 มิลลิเมตร (65 นิ้ว) และปริมาณน้ำฝนตั้งแต่เดือนพฤษภาคมถึงเดือนตุลาคมมีสัดส่วนสูงถึง 70% ของปริมาณน้ำฝนทั้งหมดทั้งปี ความชื้นในอากาศเฉลี่ย 86%; ระดับความชื้นสูงสุดคือ 92% ในขณะที่ระดับต่ำสุดคือ 79%
==อ้างอิง==
ฮึงเอียน
จังหวัดฮึงเอียน
อีบูเปอร์ตีวี

อีบูเปอร์ตีวี (Ibu Pertiwi) หรือโลกมาตา  เป็นสัญลักษณ์ประจำชาติของอินโดนีเซีย ในนิทานเรื่อง ตานะฮ์ไอร์ (แผ่นดินและน้ำ) ในยุคก่อนประวัติศาสตร์ ชนเผ่าในหมู่เกาะอินโดนีเซียมักจะมีนิทานเกี่ยวกับวิญญาณธรรมชาติและแม่ผู้ให้ชีวิต เทวีศักดิ์สิทธิ์ในธรรมชาติ หลังการเข้ามาของศาสนาฮินดู เทวีศักดิ์สิทธิ์นั้นได้กลายเป็นพระแม่ปฤถวี เทวีผู้เป็นแม่ในศาสนาฮินดู เทวีแห่งโลก ต่อมาจึงได้ชื่อว่าเปอร์ตีวีในอินโดนีเซีย
เปอร์ตีวีเป็นชื่อที่นิยมใช้ในเพลงและบทกวีของอินโดนีเซีย เช่นเพลงอีบูเปอร์ตีวี เพลงอินโดเนซียาปูซากา ในเพลงชาติของอินโดนีเซีย (อินโดเนซียารายา) ท่อนที่ว่า จาดี ปันดู อีบูกู เป็นท่อนที่อ้างถึงอีบูเปอร์ตีวีในฐานะแม่ของชาวอินโดนีเซีย แต่รูปปั้นและภาพของเทวีองค์นี้หายากมาก
== อ้างอิง ==
สัญลักษณ์ของประเทศอินโดนีเซีย
เทวีในศาสนาฮินดู
บุคลาธิษฐานประจำชาติ
อีบูเปอร์ตีวี (เพลง)

อีบูเปอร์ตีวี (Ibu Pertiwi) เป็นเพลงปลุกใจที่เป็นที่นิยมในอินโดนีเซีย ไม่ทราบนามผู้แต่ง แต่งขึ้นประมาณ พ.ศ. 2493-2503 เนื้อเพลงกล่าวถึงเทวีอีบูเปอร์ตีวี ซึ่งเป็นสัญลักษณ์ประจำชาติของอินโดนีเซียหรือในฐานะแม่ของประเทศ เพลงนี้ใช้ร้องในกลุ่มเด็กอินโดนีเซียทั้งนักเรียนประถมศึกษาและมัธยมศึกษา หรือบรรเลงในการเฉลิมฉลองเอกราชของอินโดนีเซีย
==เนื้อร้องภาษาอินโดนีเซีย==
ท่อนแรก:
Kulihat ibu pertiwi
Sedang bersusah hati
Air matamu berlinang
Mas intanmu terkenang
Hutan gunung sawah lautan
Simpanan kekayaan
Kini ibu sedang lara
Merintih dan berdoa
ท่อนที่สอง:
Kulihat ibu pertiwi
Kami datang berbakti
Lihatlah putra-putrimu
Menggembirakan ibu
Ibu kami tetap cinta
Putramu yang setia
Menjaga harta pusaka
Untuk nusa dan bangsa
เพลงอินโดนีเซีย
แอนิมัลส์ (เพลงมารูนไฟฟ์)

แอนิมัลส์ (Animals) เป็นเพลงของวงป็อปร็อกอเมริกัน มารูนไฟฟ์ ออกจำหน่ายวันที่ 22 สิงหาคม ค.ศ. 2014 เป็นซิงเกิลที่สองของสตูดิโออัลบั้มลำดับที่ห้า ไฟฟ์ เพลงเขียนโดยแอดัม เลอวีน, เบนนี บลังโก และเชลล์แบ็ก โดยเชลล์แบ็กทำหน้าที่เป็นโปรดิวเซอร์ด้วย
วิดีโอเนื้อเพลงออกเผยแพร่วันที่ 22 สิงหาคม ค.ศ. 2014 ทางช่องวีโว มีตัวอย่างเพลง "แอนิมัลส์" แฝงอยู่ในโฆษณารถยนต์เกีย โซล เผยแพร่วันที่ 21 สิงหาคม ค.ศ. 2014 เพลงมีให้ดาวน์โหลดฟรีในเว็บไซต์ของเกียเป็นเวลาจำกัดหลังโฆษณาเปิดตัว เพลงขึ้นสูงสุดที่อันดับที่สามบนชาร์ตบิลบอร์ดฮอต 100 กลายเป็นซิงเกิลที่ 10 ที่ติดสิบอันดับแรกบนชาร์ต
เพลงฉบับทำดนตรีใหม่ออกจำหน่ายในวันที่ 29 กันยายน ค.ศ. 2014 ร้องร่วมกับเจ.โคล
== อ้างอิง ==
เพลงในปี พ.ศ. 2557
ซิงเกิลในปี พ.ศ. 2557
เพลงของมารูนไฟฟ์
เพลงที่มีเนื้อหาเกี่ยวกับเพศ
เพลงที่แต่งโดยแอดัม เลอวีน
โรงเรียนตานีวิทยา

โรงเรียนตานีวิทยา เรียกตามชื่อตำบลตานี โดยเพิ่มคำว่าวิทยาต่อท้าย ตั้งอยู่หมู่ที่  9  บ้านเดื่อพัฒนา  ถนนโชคชัย-เดชอุดม  ตำบลตานี  อำเภอปราสาท  จังหวัดสุรินทร์ มีเนื้อที่  39  ไร่  2  งาน  26  ตารางวา
== ประวัติ ==
ปีการศึกษา  2530  โรงเรียนประสาทวิทยาคาร โดยนายอภิชาต  อรรถเวทิน  ผู้อำนวยการโรงเรียน  ได้เปิดหน่วยเรียนเคลื่อนที่ขึ้นที่บ้านตานี ขอใช้อาคารอเนกประสงค์โรงเรียนบ้านตานีเป็นที่เรียนชั่วคราว
ปีการศึกษา  2531  เป็นสาขาของโรงเรียนประสาทวิทยาคาร  ย้ายมาเรียน ณ ที่ตั้งปัจจุบัน กรมสามัญศึกษา ได้บรรจุครูมาให้  6  อัตรา  มีนายวิเชียร  สุดใสดี  เป็นผู้ดูแล
ปีการศึกษา  2532  กรมประกาศตั้งเป็นโรงเรียน  ให้ชื่อว่า  “โรงเรียนตานีวิทยา”  เมื่อวันที่ 10  มีนาคม 2532
มีนายสุรชิต  พิศวง  เป็นครูใหญ่  ตั้งแต่วันที่  1  สิงหาคม  พ.ศ. 2532  ถึง  วันที่  13  สิงหาคม  พ.ศ. 2536
ปีการศึกษา  2533  โรงเรียนเข้าโครงการ   คอ.มต.สศ.รุ่นที่  4  และในปีการศึกษา  2534  โรงเรียนเข้าโครงการ ม.พ.ชส. รุ่นที่  5
ปีการศึกษา  2536  นางสุพรรณี  จันทรภักดี มาดำรงตำแหน่งเป็นอาจารย์ใหญ่  ตั้งแต่วันที่  1  ตุลาคม  พ.ศ. 2536 ถึง  วันที่  22  มีนาคม  พ.ศ.  2539
การศึกษา 2537 กรมสามัญศึกษาได้อนุมัติให้โรงเรียนเปิดสอนระดับมัธยมศึกษาตอนปลาย
ปีการศึกษา  2539  นายทวนทอง  กล่อมจิต  ย้ายมาดำรงตำแหน่งอาจารย์ใหญ่  ตั้งแต่   วันที่  22  มีนาคม  พ.ศ.  2539
ปีการศึกษา  2540  นายทวนทอง  กล่อมจิต  ได้รับแต่งตั้งให้ดำรงตำแหน่งผู้อำนวยการ  โรงเรียนตานีวิทยา  เมื่อวันที่ 27  ธันวาคม  พ.ศ. 2539
ปีการศึกษา  2543  นายจำลอง  ชูเชิด ย้ายมาดำรงตำแหน่งผู้อำนวยการ เมื่อวันที่ 12 กุมภาพันธ์ พ.ศ.  2544  จนถึงวันที่  19  ธันวาคม  2545
ปีการศึกษา  2545  นายพิทักษ์  สุปิงคลัด  ย้ายมาดำรงตำแหน่งผู้อำนวยการ  ตั้งแต่วันที่  20  ธันวาคม 2545 จนถึง  17  กันยายน  2547
ปีการศึกษา  2547   นายวิเชียร  สุดใสดี  ย้ายมาดำรงตำแหน่งผู้อำนวยการสถานศึกษา  ตั้งแต่วันที่  18  กันยายน  พ.ศ. 2547  จนถึง 30 กันยายน 2553
ปีการศึกษา  2554   นายนิวัติ  บุญมี  ย้ายมาดำรงตำแหน่งผู้อำนวยการสถานศึกษา  ตั้งแต่วันที่  7 กุมภาพันธ์  พ.ศ. 2554  จนถึง ธันวาคม พ.ศ. 2555
ปีการศึกษา  2555   นายสมโภช  สุขเจริญ  ย้ายมาดำรงตำแหน่งผู้อำนวยการสถานศึกษา  ตั้งแต่วันที่   ธันวาคม พ.ศ. 2555  จนถึง 20 กุมภาพันธ์  2560
ปีการศึกษา  2560  นางณัฐกฤตา   ธรรมธุระ  รองผู้อำนวยการ รักษาราชการแทนผู้อำนวยการโรงเรียบนตานีวิทยา
ปีการศึกษา 2560 นายนิเวศ ทิวทอง ย้ายมาดำรงตำแหน่งผู้อำนวยการสถานศึกษา ตั้งแต่วันที่ 25 มกราคม พ.ศ. 2561 จนถึงปัจจุบัน
== ลักษณะพื้นที่ ==
ปัจจุบันโรงเรียนตานีวิทยา  ตั้งอยู่บนพื้นที่สาธารณประโยชน์ บ้านเดื่อพัฒนา  ตำบลตานี   อำเภอปราสาท  จังหวัดสุรินทร์ มีพื้นที่ 39 ไร่  2 งาน 26 ตารางวา  ติดทางหลวงแผ่นดิน หมายเลข  24  ถนนโชคชัย –  เดชอุดม ระหว่างกิโลเมตรที่  124 –125 เป็นโรงเรียนที่อยู่ห่างจากบ้านเดื่อพัฒนาประมาณ  1  กิโลเมตร
== อ้างอิง ==
== แหล่งข้อมูลอื่น ==
Facebook โรงเรียนตานีวิทยา สุรินทร์
โรงเรียนสังกัดสำนักงานเขตพื้นที่การศึกษามัธยมศึกษาสุรินทร์
โรงเรียนที่ก่อตั้งในปี พ.ศ. 2530
สิ่งก่อสร้างในอำเภอปราสาท
วอลเลย์บอลเวิลด์ลีก 2001

วอลเลย์บอลเวิลด์ลีก 2001 เป็นครั้งที่ 12 ของการแข่งขันวอลเลย์บอลชายประจำปีระดับนานาชาติ มีทั้งหมด 16 ประเทศ ระหว่างวันที่ 11 พฤษภาคม – 30 มิถุนายน รอบชิงชนะเลิศจะถูกจัดขึ้นในคาโตวีตเซ, ประเทศโปแลนด์
==การแบ่งกลุ่ม==
{|class="wikitable" width=95%
!width=25%|กลุ่ม A
!width=25%|กลุ่ม B
!width=25%|กลุ่ม C
!width=25%|กลุ่ม D
|-
|
|
|
|
|}
== รอบคัดเลือก (Intercontinental Round) ==
===กลุ่ม A===
====ผลการแข่งขัน (กลุ่ม A)====
|}
===กลุ่ม B===
====ผลการแข่งขัน (กลุ่ม B)====
|}
===กลุ่ม C===
====ผลการแข่งขัน (กลุ่ม C)====
|}
===กลุ่ม D===
====ผลการแข่งขัน (กลุ่ม D)====
|}
==รอบสุดท้าย==
สนาม:  Spodek, คาโตวีตเซ, โปแลนด์
===รอบ 8 ทีมสุดท้าย===
====กลุ่ม E====
|}
|}
====กลุ่ม F====
|}
|}
===รอบ 4 ทีมสุดท้าย===
====รอบรองชนะเลิศ====
|}
====รอบชิงอันดับที่ 3====
|}
====รอบชิงชนะเลิศ====
|}
==อันดับการแข่งขัน==
==อ้างอิง==
==แหล่งข้อมูลอื่น==
2001 World League Results 
Sports123 
Volleyball Almanac
วอลเลย์บอลในปี พ.ศ. 2544
วอลเลย์บอลเวิลด์ลีก
การแข่งขันวอลเลย์บอลนานาชาติที่ประเทศโปแลนด์เป็นเจ้าภาพ
อากาเรส (ปีศาจ)

อากาเรส (อังกฤษ:Agares) ในตำรากุญแจย่อยของโซโลมอน กล่าวว่าเป็นปีศาจที่มีฤทธิ์ในทางด้านการทำให้เกิดแผ่นดินไหว การพูดหยาบคาย และการบั่นทอนฐานันดรศักดิ์ มันจะแฝงตัวมาเพื่อทำให้เราหงุดหงิด อารมณ์เสีย เราจะเริ่มพูดจาหยาบคาย อารมณ์ร้าย ทำให้ดูไม่สุภาพ ในที่สุดเราจะดูเสื่อมเกียรติ อากาเรส ที่แกล้งใครไม่ได้จะทำให้เกิดแผ่นดินไหวร้ายแรง ปรากฏตัวในรูปตาแก่ใจดีบนหลังจระเข้มีเหยี่ยวอยู่ข้างกาย
== อ้างอิง ==
ปิศาจ
ช่วงเสียง

ในคีตวิทยา ช่วงเสียง (range) ของเครื่องดนตรี หมายถึง ระยะห่างระหว่างระดับเสียงที่ต่ำสุดไปจนถึงสูงสุดที่จะสามารถเล่นได้ในเครื่องดนตรีนั้นๆ ทั้งนี้สำหรับช่วงเสียงของทำนองคำร้อง จะเรียกว่า ช่วงเสียงร้อง หากจะอธิบายโดยง่าย ช่วงเสียงหมายถึงจำนวนโน้ตดนตรีระหว่างโน็ตตัวล่างสุดและตัวบนสุดนั่นเอง
ช่วงเสียง ยังสามารถจำแนกออกได้เป็นหลายความหมายย่อยๆ คือ
ช่วงการเกิดเสียง (sounding range) หมายถึง จำนวนระดับเสียงที่เครื่องดนตรีสามารถบรรเลงได้
ช่วงเสียงลิขิต (written range) หมายถึง ช่วงห่างของโน้ตที่เขียนอยู่ในบรรทัดห้าเส้น
ช่วงเสียงที่กำหนดไว้  (designated range) หมายถึง ชุดของโน้ตที่ผู้เล่นควรหรือสามารถบรรเลงถึง ซึ่งเครื่องดนตรีทุกชนิดล้วนแต่มีช่วงเสียงกำหนดเป็นของตนเอง
ระยะช่วงเสียง (duration range) หมายถึง ช่วงห่างของจังหวะเสียง (Rhythm) ที่สั้นที่สุดกับยาวที่สุด
ช่วงเสียงไดนามิก (dynamic range) หมายถึง ช่วงห่างของระดับเสียงที่ดังสุดและเบาสุดของเครื่องดนตรี
== ช่วงเสียงแบ่งตามประเภทเครื่องดนตรีและทำนองร้อง ==
ทฤษฎีดนตรี
คำศัพท์ดนตรี
ISO 3166-2:VN

ISO 3166-2:VN เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่าง ๆ หรือเขตการปกครองอิสระในประเทศเวียดนาม ซึ่งทั้งหมดจะแทนรายชื่อทั้ง 59 จังหวัด และ 5 เทศบาลนคร รหัสจะอยู่ในรูปแบบ "VN-" ตามด้วยหมายเลข ซึ่งเป็นหมายเลขเดียวกับสองตัวแรกของรหัสไปรษณีย์ของจังหวัด
ตัวเลขสองหลัก: จังหวัด
ตัวอักษรสองตัว: เทศบาลนคร
== รายชื่อรหัส ==
{| width = "800" style="table-layout: fixed;" align = "center"
|-
| valign = "top" |
{|
|-
! VN-01
| ลายเจิว
|-
! VN-02
| หล่าวกาย
|-
! VN-03
| ห่าซาง
|-
! VN-04
| กาวบั่ง
|-
! VN-05
| เซินลา
|-
! VN-06
| เอียนบ๊าย
|-
! VN-07
| เตวียนกวาง
|-
! VN-09
| หลั่งเซิน
|-
! VN-13
| กว๋างนิญ
|-
! VN-14
| ฮหว่าบิ่ญ
|-
! VN-15
| ห่าเต็ย
|-
! VN-18
| นิญบิ่ญ
|-
! VN-20
| ท้ายบิ่ญ
|-
! VN-21
| ทัญฮว้า
|-
! VN-22
| เหงะอาน
|-
! VN-23
| ห่าติ๋ญ
|-
|}
| valign = "top" |
{|
|-
! VN-24
| กว๋างบิ่ญ
|-
! VN-25
| กว๋างจิ
|-
! VN-26
| เถื่อเทียนเว้
|-
! VN-27
| กว๋างนาม
|-
! VN-28
| กอนตูม
|-
! VN-29
| กว๋างหงาย
|-
! VN-30
| ซาลาย
|-
! VN-31
| บิ่ญดิ่ญ
|-
! VN-32
| ฟู้เอียน
|-
! VN-33
| ดั๊กลัก
|-
! VN-34
| คั้ญฮหว่า
|-
! VN-35
| เลิมด่ง
|-
! VN-36
| นิญถ่วน
|-
! VN-37
| เต็ยนิญ
|-
! VN-39
| ด่งนาย
|-
! VN-40
| บิ่ญถ่วน
|-
|}
| valign = "top" |
{|
|-
! VN-41
| ล็องอาน
|-
! VN-43
| บ่าเสียะ-หวุงเต่า
|-
! VN-44
| อานซาง
|-
! VN-45
| ด่งท้าป
|-
! VN-46
| เตวียนกวาง
|-
! VN-47
| เกียนซาง
|-
! VN-49
| หวิญล็อง
|-
! VN-50
| เบ๊นแจ
|-
! VN-51
| จ่าวิญ
|-
! VN-52
| ซ้อกจัง
|-
! VN-53
| บั๊กกั่น
|-
! VN-54
| บั๊กซาง
|-
! VN-55
| บักเลียว
|-
! VN-56
| บั๊กนิญ
|-
! VN-57
| บิ่ญเซือง
|-
! VN-58
| บิ่ญเฟื้อก
|-
|}
| valign = "top" |
{|
|-
! VN-59
| ก่าเมา
|-
! VN-61
| หายเซือง
|-
! VN-63
| ห่านาม
|-
! VN-66
| ฮึงเอียน
|-
! VN-67
| นามดิ่ญ
|-
! VN-68
| ฟู้เถาะ
|-
! VN-69
| ท้ายเงวียน
|-
! VN-70
| หวิญฟุก
|-
! VN-71
| เดี่ยนเบียน
|-
! VN-72
| ดั๊กนง
|-
! VN-73
| เหิ่วซาง
|-
! VN-CT
| เกิ่นเทอ
|-
! VN-DN
| ดานัง
|-
! VN-HN
| ฮานอย
|-
! VN-HP
| ไฮฟอง
|-
! VN-SG
| นครโฮจิมินห์ (ไซ่ง่อน)
|-
|}
|-
|}
== ดูเพิ่ม ==
ISO 3166-2
ISO 3166-1
==แหล่งข้อมูลอื่น==
ระบบค้นหาออนไลน์ของไอเอสโอ: VN 
จังหวัดของเวียดนาม, Statoids.com 
3166-2
ภูมิศาสตร์เวียดนาม
ทองเดือนห้า

ทองเดือนห้า  เป็นไม้ยืนต้น เมื่อออกดอกจะผลัดใบ เปลือกลำต้นหนา มีหนามสั้น ดอกสีแดงสด ออกเป็นช่อที่ปลายกิ่ง ผลเป็นฝักทรงกระบอก
==อ้างอิง ==
วงศ์ย่อยถั่ว
สรุปเหรียญเอเชียนบีชเกมส์ 2014

สรุปเหรียญเอเชียนบีชเกมส์ 2014 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนบีชเกมส์ 2014 ในภูเก็ต ประเทศไทย ตั้งแต่วันที่ 14 พฤศจิกายน ถึง 23 พฤศจิกายน พ.ศ. 2557
==ตารางสรุปเหรียญรางวัล==
 ประเทศเจ้าภาพ ประเทศไทย
{| 
|- style="background:#ccccff;"
| 1 ||align=left||| 56 || 37 || 33 || 126
|-
| 2 ||align=left||| 16 || 11 || 21 || 48
|-
| 3 ||align=left||| 9 || 15 || 7 || 31
|-
| 4 ||align=left||| 9 || 14 || 14 || 37
|-
| 5 ||align=left||| 8 || 12 || 20 || 40
|-
| 6 ||align=left||| 8 || 9 || 10 || 27
|-
| 7 ||align=left||| 7 || 7 || 14 || 28
|-
| 8 ||align=left||| 7 || 5 || 7 || 19
|-
| 9 ||align=left||| 6 || 0 || 4 || 10
|-
|10 ||align=left||| 5 || 2 || 0 || 7
|-
|11 ||align=left||| 4 || 3 || 5 || 12
|-
|12 ||align=left||| 3 || 8 || 6 || 17
|-
|13 ||align=left||| 3 || 2 || 7 || 12
|-
|13 ||align=left||| 3 || 2 || 7 || 12
|-
|15 ||align=left||| 3 || 0 || 6 || 9
|-
|16 ||align=left||| 2 || 4 || 4 || 10
|-
|17 ||align=left||| 2 || 3 || 4 || 9
|-
|18 ||align=left||| 2 || 2 || 8 || 12
|-
|18 ||align=left||| 2 || 2 || 8 || 12
|-
|20 ||align=left||| 2 || 1 || 7 || 10
|-
|21 ||align=left||| 2 || 0 || 2 || 4
|-
|22 ||align=left||| 1 || 4 || 6 || 11
|-
|23 ||align=left||| 1 || 3 || 7 || 11
|-
|24 ||align=left||| 1 || 1 || 6 || 8
|-
|25 ||align=left||| 1 || 0 || 2 || 3
|-
|26 ||align=left||| 1 || 0 || 0 || 1
|-
|26 ||align=left||| 1 || 0 || 0 || 1
|-
|28 ||align=left||| 0 || 8 || 8 || 16
|-
|29 ||align=left||| 0 || 3 || 3 || 6
|-
|30 ||align=left||| 0 || 2 || 3 || 5
|-
|31 ||align=left||| 0 || 2 || 2 || 4
|-
|32 ||align=left||| 0 || 1 || 2 || 3
|-
|33 ||align=left||| 0 || 1 || 0 || 1
|-
|33 ||align=left||| 0 || 1 || 0 || 1
|-
|35 ||align=left||| 0 || 0 || 2 || 2
|-
|36 ||align=left||| 0 || 0 || 1 || 1
|-
|36 ||align=left||| 0 || 0 || 1 || 1
|-
|36 ||align=left||| 0 || 0 || 1 || 1
|-
!colspan=2| รวม || 165 || 165 || 238 || 568
|}
== อ้างอิง ==
== แหล่งข้อมูลอื่น ==
(All Sports) Detailed Medal Standings 
เอเชียนบีชเกมส์ 2014
ขี้หนอนเถา

ขี้หนอนเถา  เป็นพืชในวงศ์ Fabaceae เป็นไม้เลื้อย มีขนตามลำต้นและกิ่งก้าน ดอกสีเหลือง ออกเป็นกระจุกตามซอกใบ ทั้งต้นต้มน้ำดื่มแก้นิ่ว
== อ้างอิง ==
ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
สมุนไพร
วงศ์ย่อยถั่ว
สีครีม

สีครีม (cream) เป็นสีของครีมที่ผลิตจากวัวที่กินพืชที่อุดมไปด้วยสารแคโรทีนอยด์สีเหลืองในทุ่งหญ้าเลี้ยงสัตว์ สารบางตัวจะรวมตัวกับแสง ให้โทนสีเหลืองจนถึงสีขาว สีครีมจัดรวมอยู่กับดินสอสีสีเหลือง เช่นเดียวกับสีชมพูทีจัดรวมอยู่กับสีแดง หากนำสีเหลืองและสีขาวมาผสมกันจะเกิดเป็นสีครีมขึ้นมา
การใช้คำว่า ครีม (cream) เป็นชื่อสีมีบันทึกครั้งแรกในอังกฤษในปี ค.ศ. 1590
== อ้างอิง ==
ระดับคล้ำสีเหลือง
ระดับคล้ำสีขาว
ไฟเดือนห้า

ไฟเดือนห้า  เป็นพืชในวงศ์ Apocynaceae เป็นไม้ล้มลุก ใบเดี่ยว สีเขียวสด ดอกช่อ สีแดงอมส้ม กลีบดอกพับงอ ก้านช่อดอกมีขนสั้นนุ่มปกคลุม ผลรูปกระสวยยาว แห้งแตก เมล็ดรูปไข่ ยาว ถ้ารับประทานจะส่งผลต่อกล้ามเนื้อหัวใจ ทำให้เป็นอัมพาตและเสียชีวิตได้
==รวมภาพ ==
ไฟล์:Asclepias_curassavica_002.JPG|ผล
ไฟล์:Asclepias_curassavica_003.JPG|เมล็ด
ไฟล์:Asclepias_curassavica0.jpg|Seed with parachute
ไฟล์:Asclepiascurassavica.jpg|Seeds close up
ไฟล์:Asclepias curassavica 1854.jpg|ดอก
ไฟล์:Mexican Butterfly Weed Asclepias curassavica Ants 2000px.jpg|ดอกที่มีมดมาเก็บน้ำหวาน
ไฟล์:Danaus_plexippus-caterpillars.jpg|Monarch caterpillars feeding on Milkweed.
ไฟล์:Milkweed Asclepias curassavica 'Silky Gold' Flowers 2400px.jpg|Asclepias curassavica 'Silky Gold'
== อ้างอิง  ==
เศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552
วงศ์นมตำเลีย
พืชมีพิษ
กีฬาจักรวรรดิอังกฤษ 1930

กีฬาจักรวรรดิอังกฤษ 1930 (1930 British Empire Games;Jeux de l'Empire britannique de 1930) เป็นการแข่งขันกีฬาจักรวรรดิอังกฤษ ครั้งที่ 1 จัดขึ้นที่แฮมิลตัน, รัฐออนแทรีโอ, ประเทศแคนาดา
==ประเทศที่เข้าร่วมการแข่งขัน==
==กีฬา==
กีฬาทางน้ำ (รายละเอียด)
* กระโดดน้ำ (รายละเอียด)
* ว่ายน้ำ (รายละเอียด)
กรีฑา (รายละเอียด)
มวยสากล (รายละเอียด)
โบลิ่งสนามหญ้า (รายละเอียด)
พายเรือ (รายละเอียด)
มวยปล้ำ (รายละเอียด)
กีฬาเครือจักรภพ
วิทยาลัยนานาชาติ มหาวิทยาลัยขอนแก่น

วิทยาลัยนานาชาติ มหาวิทยาลัยขอนแก่น (Khon Kaen University International College : KKUIC) เป็นส่วนราชการไทยระดับวิทยาลัย สังกัดมหาวิทยาลัยขอนแก่น กระทรวงศึกษาธิการ ถูกจัดตั้งตามแผนยุทธศาตร์มหาวิทยาลัยขอนแก่น โดยมีวัตถุประสงค์ที่จะเป็นศูนย์การศึกษาระดับนานาชาติชั้นนำในประเทศในแถบภาคตะวันออกเฉียงเหนือ และในระดับภูมิภาคอาเซียน โดยมุ่งเน้นรูปแบบการเรียนการสอนแบบผสมผสานทั้งภาคทฤษฏีและปฏิบัตินักศึกษาไทย จีน เกาหลี ไต้หวันและประเทศอื่น ๆ ในแถบภูมิภาคลุ่มน้ำโขง จะได้มีโอกาสในการเรียนรู้แลกเปลี่ยนประสบการณ์วัฒนธรรมที่หลากหลายและแตกต่างกัน รวมทั้งการศึกษาดูงานและฝึกงานทั้งภายในประเทศและต่างประเทศ
== ประวัติ ==
วิทยาลัยนานาชาติ มหาวิทยาลัยขอนแก่น   เริ่มเปิดรับนักศึกษาครั้งแรก เมื่อปี  2551  มีนักศึกษาต่างประเทศในปัจจุบันแถบทวีปยุโรป  ได้แก่  ชาวฟินแลนด์  เยอรมัน  เดนมาร์ค  ทางทวีปอเมริกา  ได้แก่ชาวแคนาดา  สหรัฐอเมริกา  ส่วนนักศึกษาที่มาจากประเทศเพื่อนบ้าน  ได้แก่  เวียตนาม  กำพูชา  ลาว  พม่า  จีน  นอกจากนี้มีมาจาก  บราซิล  อเมริกาใต้  แกมเบียร์  ออสเตรเลีย  ภูฏาน  ญี่ปุ่น  ทำให้บรรยากาศการเรียนการสอนเป็นแบบนานาชาติ        ส่วนอาจารย์ผู้สอน  มาจาก  สหรัฐอเมริกา  อังกฤษ  ออสเตรเลีย  ฮอลแลนด์  นิวซีแลนด์  แคนาดา   นอกจากนั้นมีมาจาก  ญี่ปุ่น  ฟิลิปปินส์และอาจารย์ชาวไทย
วิสัยทัศน์  วิทยาลัยนานาชาติ มหาวิทยาลัยขอนแก่น เป็นองค์กรในกำกับของมหาวิทยาลัยขอนแก่น ที่มีมาตรฐานสากลในด้านการผลิตบัณฑิตหลักสูตรภาษาอังกฤษที่สามารถประยุกต์ความรู้ความสามารถ ทักษะมาใช้ได้อย่างเหมาะสมในวิชาชีพ เป็นประโยชน์แก่สังคม และเป็นที่ยอมรับทั้งในระดับประเทศ และภูมิภาคเอเชีย
พันธกิจ วิทยาลัยนานาชาติ มหาวิทยาลัยขอนแก่น เป็นองค์กรที่มุ่งผลิตบัณฑิตที่มีคุณภาพทั้งด้านความรู้ ความสามารถในวิชาการ ทักษะชีวิตที่จำเป็น ทัศนคติในการดำเนินชีวิต เรียนรู้ ซาบซึ้ง ความสัมพันธ์ต่างวัฒนธรรม และการสนับสนุนความสัมพันธ์ตางวัฒนธรรมเพื่อการพัฒนาประเทศที่ยั่งยืน
วัตถุประสงค์ จัดการศึกษาและการเรียนการสอนหลักสูตรนานาชาติระดับปริญญาตรีสอนรายวิชาศึกษาทั่วไป (General Education Courses) ในหลักสูตรนานาชาติ ของมหาวิทยาลัยร่วมมือทางวิชาการด้านการเรียนการสอนหลักสูตรนานาชาติ กับหน่วยงานอื่น สถาบันศึกษาทั้งภาครัฐและเอกชน ทั้งในและต่างประเทศ
โอกาสในการทำงาน บัณฑิตที่สำเร็จการศึกษาจากวิทยาลัยนานาชาติ จะมีโอกาสในในอนาคตในด้านต่าง ๆ ทั้งการศึกษาต่อ และ ด้านการทำงาน เช่น โอกาสในการปฏิบัติงานในองค์กรระหว่างประเทศ ทั้งภาครัฐ และ เอกชน เช่น กระทรวงการต่างประเทศ สถานทูต ฝ่ายต่างประเทศ กระทรวงศึกษาธิการ กระทรวงแรงงาน กระทรวงอุตสาหกรรม และ อื่น ๆ หน่วยงานเอกชน เช่น องค์กรเอกชนนานาชาติเพื่อพัฒนาชนบท บริษัทระดับชาติ โอกาสในการศึกษาต่อระดับปริญญาโท ในมหาวิทยาลัย ทั้งในและต่างประเทศดำเนินธุรกิจระหว่างประเทศ
== หลักสูตร ==
== คณบดี ==
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
== อ้างอิง ==
หน่วยงานในมหาวิทยาลัยขอนแก่น
สถาบันอุดมศึกษานานาชาติในประเทศไทย
ธุรกิจอิเล็กทรอนิกส์

ธุรกิจอิเล็กทรอนิกส์ หรือ ธุรกรรมอิเล็กทรอนิกส์ (Electronic Business; เขียนแบบย่อ E-Business) คือ กระบวนการหรือขั้นตอนในการดำเนินธุรกิจ โดยอาศัยเทคโนโลยีเครือข่ายที่เรียกว่าว่าองค์กรเครือข่ายร่วม ในการดำเนินงานเพื่อให้เพิ่มประสิทธิภาพและประสิทธิผลในการทำธุรกิจมากยิ่งขึ้น เทคโนโลยีนี้จะใช้การติดต่อสื่อสารระหว่างกันผ่านช่องทางโครงข่ายโทรคมนาคมจุดมุ่งหมายในการทำธุรกิจอิเล็กทรอนิกส์ นั้นคือ เพื่อสร้างคุณค่าทางธุรกิจมากขึ้นและลดต้นทุนการทำธุรกิจโดยการอาศัยแรงงานคนที่น้อยในการใช้เทคโนโลยีคอมพิวเตอร์ ช่วยให้องค์กรภายนอกและภายในมีการดำเนินงานได้ง่ายมากยิ่งขึ้น อย่างไรก็ตาม E- Business อาจไม่จำเป็นต้องอาศัยเทคโนโลยีอินเทอร์เน็ตหรือเว็บเสมอไป เพียงแต่กระแสความนิยมของอินเทอร์เน็ตได้เข้ามามีบทบาทต่อวิถีชีวิตของมนุษย์มากยิ่งขึ้น จึงทำให้องค์กรต่างๆ นำ E- Business มาใช้ในช่องทางในการขยายขอบเขตของการดำเนินธุรกิจกันมากยิ่งขึ้น
== ประโยชน์ของธุรกิจอิเล็กทรอนิกส์==
เพิ่มความสะดวกสบายและความพึงพอใจให้แก่ลูกค้า  เช่น ลูกค้าสามารถรับรู้ว่าสินค้าอยู่ตรงไหน รับรู้ข้อมูลของตัวสินค้าการจัดจำหน่าย โดยที่สามารถรับรู้ได้โดยทันทีไม่ต้องเสียเวลากับการรอคอยหรือไปดูสินค้าจริงๆ
เพี่มความรวดเร็วและถูกต้องในการดำเนินงานธุรกิจเช่น มีการรับส่งสินค้ารวดเร็ว ลูกค้าสามารถตรวจสอบได้เลยว่าสินค้าอยู่ตรงไหน ถึงไปยังปลายทางเมื่อไหร่ ซึ่งไม่ต้องเสียเวลาในการค้นหาด้วยวิธีอื่นๆ
เพิ่มความรวดเร็วและถูกต้องในการทำงานขององค์กร   เช่น การทำธุรกิจผ่านสื่ออิเล็กทรอนิกส์ช่วยให้การทำงานขององค์กรมีความรวดเร็วในการทำงานมากยิ่งขึ้น ลดระยะเวลาจัดเก็บเอกสารในรูปแบบกระดาษและการใช้อิเล็กทรอนิกส์มาจัดการกับธุรกิจทำให้การทำงานของคนในองค์กรมีความถูกต้องในการจัดการเอกสารมากยิ่งขึ้น
ลดต้นทุนในการดำเนินธุรกิจ  เช่น การลดค่าใช้จ่ายในการติดต่อสื่อสาร ลดค่าใช้จ่ายของสำนักงาน อาทิเช่น กระดาษ จดหมาย เป็นต้น
เพิ่มช่องทางในการขยายตลาด  เช่น การเปิดร้านค้าออนไลน์ ซึ่งสามารถให้บริการกับลูกค้าได้ตลอด 24 ชั่วโมง สามารถขายสินค้าได้อย่างกว้างขวางและทั่วถึงมากยิ่งขึ้น
==คำศัพท์ที่เกี่ยวข้องกับธุรกิจอิเล็กทรอนิกส์==
E-Commerce : การดำเนินธุรกิจโดยใช้สื่ออิเล็กทรอนิกส์
Customer Relationship Management (CRM) : เป็นกลยุทธ์ในการ จัดการการบริหาร การบริการ รวมถึงการสร้างความพึงพอใจให้กับลูกค้า ทำให้ลูกค้าเกิดความจงรักภักดีต่อองค์กร
Supply Chain Management (SCM) : เป็นการจัดลำดับของกระบวนการทั้งหมดที่มีต่อการสร้างความพอใจให้กับลูกค้าโดยเริ่มต้นตั้งแต่กระบวนการจัดซื้อ  การผลิต การจัดเก็บ  เทคโนโลยีสารสนเทศ การจัดจำหน่าย  และการขนส่ง    ซึ่งกระบวนการทั้งหมดนี้จะจัดระบบให้ประสานกันอย่างคล่องตัว
Enterprise Resource Planning (ERP) : การวางแผนทรัพยากรและบริหารธุรกิจภาพรวมภายในองค์กร เพื่อให้เกิดประโยชน์สูงสุดของทรัพยากรที่มีในองค์กร
Business Intelligence (BI) : เทคโนโลยีตัวหนึ่งที่จัดทำรายงานอยู่ในรูปแบบต่าง ทั้งในการ จัดเก็บ การเข้าถึงข้อมูล และวิเคราะห์ ดูในหลายมุมมองของแต่ละหน่วยงาน ซึ่งช่วยในการตัดสินใจทางธุรกิจให้ดียิ่งขึ้น
== อ้างอิง==
มหาวิทยาลัยสงขลานครินทร์ วิทยาเขตภูเก็ต (มปพ) . วิทยาศาสตรบัณฑิต (ธุรกิจอิเล็กทรอนิกส์).เข้าถึงได้จาก http://www.te.psu.ac.th/th/index.php/program/about-te-4/2013-08-02-09-11-64.html . อินเทอร์เน็ต. เข้าถึงเมื่อ 3 พฤศจิกายน 2557
Beynon-Davies P. (2004). E-Business. Palgrave, Basingstoke. ISBN 1-4039-1348-X
เทคโนโลยีสารสนเทศ
การพัฒนาเว็บ